Manchester United Ak Porto Fè Match Nil 2-2 Nan Tounwa Lig Chanpyon Ewopeyen an.
E Villareal dekwoche yon nil tou anfas  Arsenal. Skò: 1/1.
Manchester United dekwoche yon match nil 2 a 2 devan FC Porto, yon ekip Portugal, nan match kar de final "aller" tounwa Lig Chanpyon ewopeyen an. Match la tap dewoule lakay Manchester, an n' Angletè. An 2 mo 3 pawòl, Porto reyisi yon bèl eksplwa: kenbe chanpyon an tit la an'n echèk sou pwòp teren li. Rezilta sa a, avrè di, mete Manchester United nan yon pozisyon ase delika paske li oblije ranpòte match retou a nan Portugal si li dwe konsève chans li pou l' dekwoche yon lòt twofe. Jou madi apre midi 7 avril la sanble pat bon non plis tou pou yon lòt seleksyon anglèz, nap pale Arsenal ki manke fè bèk-atè devan Villareal. Skò: 1 a 1. Match nil an deplasman sa a bon Arsenal, men gen risk pou match retou a difisil pou li paske l' ka pa ka konte sou 2 nan jwè li yo: Gallas ak Almunia, gadyen li an, ki blese. Jwè ki make gòl yo se Marcos Senna pou Villareal ki lage yon manman-pinba 25 mèt nan filè Arsenal (10èm minit de jeu) ak Adebayor ki egalize pou Arsenal (65 èm minit) gras ak yon ti bijou gòl ki merite antre dirèk-dirèk nan antoloji bèl gòl jwèt foutbòl la. Jodi mèkredi 8 avril la, fanatik foutbòl yo pral gen okazyon wè ou koute 2 gwo match: premye a ant 2 towo angle (2 gran ekip) ak . E lòt la, ant ki pral tope kòn li ak gran favori konpetisyon an. Match sa a, se pral yon okazyon tou pou moun asiste yon dyèl ant 2 gran jwe franse kap evolye yo chak nan youn nan 2 ekip yo. Nap pale de Franck Ribéry ak Thierry Henry. Kilès ki pral remèt pi bèl pèfòmans sou teren an? Repons, mèkredi apre midi a sou Lavwad'lamerik nan paj spò a.